wickkiey/tamil-wikipedia-chunked huggingface dataset:
# கனடிய மாகாணங்களும் ஆட்புலங்களும்

we stand on guard for thee" வண்ணக் கண்ணாடியில் கனடிய மாகாணங்கள் மற்றும் ஆட்புலங்களின் மேலங்கிச் சின்னங்கள் விவரிக்கப்பட்டுள்ளன. (1965)]]  
**கனடிய மாகாணங்களும் ஆட்புலங்களும்** கனடாவின் புவியியல் பகுதியில் கனடாவின் அரசியலமைப்பின் கீழமை துணைநிலை தேசிய அரசுகளாகும். 1867ஆம் ஆண்டில் கனடியக் கூட்டமைப்பில் பிரித்தானிய வட அமெரிக்காவின் மூன்று மாகாணங்கள்—நியூ பிரன்சுவிக், நோவா ஸ்கோசியா மற்றும் கனடா மாகாணம் — இருந்தன. (கனடா மாகாணம் கூட்டமைப்பு உருவானபோது ஒன்றாரியோ, கியூபெக் என பிரிக்கப்பட்டன) வரலாற்றில் கனடாவின் பன்னாட்டு எல்லைகள் பல மாறுதல்களுக்கு உட்பட்டன. நான்கு மாகாணங்களுடன் துவங்கிய நாடு இன்று பத்து மாகாணங்களையும் மூன்று ஆட்புலங்களையும் உட்கொண்டுள்ளது. இந்த பத்து மாகாணங்களாவன: ஆல்பர்ட்டா, பிரிட்டிசு கொலம்பியா, மானிட்டோபா, நியூ பிரன்சுவிக், நியூஃபவுன்லாந்து மற்றும் லாப்ரடோர், நோவா ஸ்கோசியா, ஒன்றாரியோ, இளவரசர் எட்வர்ட் தீவு, கியூபெக், சஸ்காச்சுவான். வடமேற்கு நிலப்பகுதிகள், நூனவுட், யூக்கான் மூன்று ஆட்புலங்களாகும்.
இந்த பத்து மாகாணங்களும் ஆட்புலங்களும் இணைந்து கனடாவை பரப்பளவின் அடிப்படையில் உலகின் இரண்டாவது-மீப்பெரும் நாடாக ஆக்கியுள்ளது.  
பல மாகாணங்களும் முன்னாள் பிரித்தானியக் குடியேற்றப் பகுதிகளாக இருந்தவை; கியூபெக் பிரான்சியக் குடியேற்றப் பகுதியாக இருந்தது. மற்ற பகுதிகள் கனடாவின் வளர்ச்சியின்போது சேர்க்கப்பட்டவை.  
மாகாணங்களுக்கும் ஆட்புலங்களுக்குமான முதன்மை வேறுபாடு, மாகாணங்களுக்கான அதிகாரம் *அரசியலமைப்புச் சட்டம், 1867*இன் (முன்னதாக பிரித்தானிய வட அமெரிக்கச் சட்டம், 1867) கீழ் வழங்கப்பட்டவை. ஆட்புல அரசுகளுக்கான அதிகாரம் கனடிய நாடாளுமன்றத்தால் வழங்கப்பட்டவை. அரசியலமைப்புச் சட்டத்தின் கீழ் வழங்கப்பட்ட அதிகாரங்கள் கனடிய அரசுக்கும் (கூட்டமைப்பு அரசு) மாகாண அரசுகளுக்கும் தனித்தனியாக வழங்கப்பட்டுள்ளன. இந்த அதிகாரத்தை மாகாணத்திலிருந்து மத்திய அரசுக்கு மாற்றவோ அல்லது மத்திய அரசின் அதிகாரத்தை மாகாண அரசுக்கு மாற்றவோ அரசியலமைப்புச் சட்டத் திருத்தம் நிறைவேற்றப்பட வேண்டும். ஆனால் ஆட்புலங்களுக்கான அதிகார மாற்றங்களை கனடிய நாடாளுமன்றமோ கனடிய அரசோ மேற்கொள்ள முடியும்.
# கனடிய மாகாணங்களும் ஆட்புலங்களும்

## கனடாவின் மாகாணங்களும் ஆட்புலங்களும்

<imagemap>
File:Map Canada political 2.png|சொடுக்கக்கூடிய கனடாவின் நிலப்படம்; இதில் பத்து மாகாணங்களும் மூன்று ஆட்புலங்களும் அவற்றின் தலைநகரங்களும் காட்டப்பட்டுள்ளன.  
circle 140 795 20 விக்டோரியா
circle 147 471 20 வைட்ஹார்ஸ்
circle 316 730 20 எட்மன்டன்
circle 369 542 20 யெலோனைஃப்
circle 430 834 20 ரெஜைனா
circle 537 860 20 வினிப்பெக்
circle 828 487 20 இக்காலுயிட்
circle 836 970 20 தொராண்டோ
circle 878 921 20 ஒட்டாவா
circle 938 858 20 கியூபெக் நகரம்
circle 1021 848 20 ஃபிரெடெரிக்டன்
circle 1071 815 20 சார்லட்டவுன்
circle 1077 853 20 ஹாலிஃபாக்ஸ்
circle 1191 700 20 செயின்ட் ஜான்சு
poly 243 469 243 493 288 493 288 514 416 514 416 493 373 489 373 472 372 470 வடமேற்கு நிலப்பகுதிகள்
poly 462 668 480 679 382 817 362 801 சஸ்காச்சுவான்
poly 920 522 1071 584 1136 622 1191 667 1179 683 1063 611 912 548 நியூஃபவுன்லாந்து மற்றும் லாப்ரடோர்
poly 1031 899 974 899 974 921 915 922 915 946 1029 946 நியூ பிரன்சுவிக்
rect 69 795 133 813 விக்டோரியா
rect 131 405 223 436 யூக்கான்
rect 131 591 263 650 பிரிட்டிசு கொலம்பியா
rect 137 444 227 462 வைட்ஹார்ஸ்
rect 264 677 367 705 ஆல்பர்ட்டா
rect 269 742 351 759 எட்மன்டன்
rect 369 836 424 857 ரெஜைனா
rect 373 525 464 542 யெலோனைஃப்
rect 457 480 610 511 நூனவுட்
rect 481 832 557 852 வினிப்பெக்
rect 482 708 617 748 மானிட்டோபா
rect 631 820 752 854 ஒன்றாரியோ
rect 770 465 823 485 இக்காலுயிட்
rect 805 914 870 934 ஒட்டாவா
rect 830 731 946 764 கியூபெக்
rect 848 968 910 987 தொராண்டோ
rect 870 838 931 858 கியூபெக் நகரம்
rect 965 823 1052 839 ஃபிரெடெரிக்டன்
rect 1029 789 1140 806 சார்லட்டவுன்
rect 1068 881 1143 928 நோவா ஸ்கோசியா
rect 1083 856 1140 873 ஹாலிஃபாக்ஸ்
rect 1143 786 1221 846 இளவரசர் எட்வர்ட் தீவு
rect 1171 706 1222 739 செயின்ட் ஜான்சு
</imagemap>
# கனடிய மாகாணங்களும் ஆட்புலங்களும்

## கனடாவின் மாகாணங்களும் ஆட்புலங்களும்

### பட்டியல்

மாகாணங்கள் மற்றும் ஆட்புலங்களின் பெயர்கள், அவைகளின் வழமையான அஃகுப்பெயர்கள், அவற்றின் தலைநகரங்கள் (அரசு இயங்கும் நகரம்) மற்றும் மாநகரங்கள் இங்கு பட்டியலிடப்பட்டுள்ளன. கனடாவின் தேசியத் தலைநகரம் ஒட்டாவா ஆகும்.  
| மாகாணத்தின் பெயர் | அஃகுப்பெயர் | தலைநகரம் | பெரிய நகரம் (தலைநகராக இல்லாவிடத்து ) |
| --- | --- | --- | --- |
| ஆல்பர்ட்டா | AB | எட்மன்டன் | கால்கரி |
| பிரிட்டிசு கொலம்பியா | BC | விக்டோரியா | வான்கூவர் |
| மானிட்டோபா | MB | வினிப்பெக் |  |
| நியூ பிரன்சுவிக் | NB | ஃபிரெடெரிக்டன் | Moncton |
| நியூஃபவுன்லாந்து மற்றும் லாப்ரடோர் | NL | செயின்ட். ஜான்ஸ் |  |
| நோவா ஸ்கோசியா | NS | ஹாலிஃபாக்ஸ் |  |
| ஒன்றாரியோ | ON | தொராண்டோ |  |
| இளவரசர் எட்வர்ட் தீவு | PE | சார்லட்டவுன் |  |
| கியூபெக் | QC | கியூபெக் நகரம் | மொண்ட்ரியால் |
| சஸ்காச்சுவான் | SK | ரெஜைனா | சாஸ்கடூன் |
| யூக்கான் | YT | வைட்ஹார்ஸ் |  |
| நூனவுட் | NU | இக்காலுயிட் |  |
| வடமேற்கு நிலப்பகுதிகள் | NT | யெலோனைஃப் | } |
# சொன் எயுங்-மின்

**சொன் ஹியொங்-மின்** (*Son Heung-min*, அங்குல் எழுத்துமுறை: ; அஞ்சா: ; பிறப்பு 8 சூலை 1992) தென் கொரிய தொழில்முறை காற்பந்தாட்ட வீரர். இவர் இங்கிலீஷ் பிரீமியர் லீக் கழகமான தோட்டன்காம் ஆட்சுபர் அணியிலும் தென் கொரிய தேசிய காற்பந்து அணியிலும் p ஒருபக்க விளையாட்டாளராக அல்லது முன்கள வீரராக விளையாடி வருகின்றார்.  
சொன் தமது பயிற்சியை ஆம்பர்கு கழகத்தில் மேற்கொண்டார். இவ்வணியில் 2010ஆம் ஆண்டு செருமானிய புன்டசுலீகாவில் அறிமுகமானார். 2013இல் €10&nbsp;மில்லியன் ஒப்பந்தத்தொகைக்கு பேயர் லீவர்குசன் அணிக்கு மாறினார். இந்தக் கழகத்தில் யூஈஎஃப்ஏ யூரோப்பா கூட்டிணைவு மற்றும் யூஈஎஃப்ஏ வாகையர் கூட்டிணைவு போட்டிகளில் பங்கேற்றார். இரண்டாண்டுகள் கழித்து £22&nbsp;மில்லியன் தொகைக்கு தோட்டன்காம் ஆட்சுபர் கழகத்திற்கு மாறினார். ஓர் ஆசிய விளையாட்டாளர் இவ்வளவு கூடுதல் தொகைக்கு எடுக்கப்படுவது முதலாவதாகும். தோட்டன்காமில் ஆடுகையில் இங்கிலீஷ் பிரீமியர் லீக் வரலாற்றில் மிகக் க்கூடுதலான கோல்கள் எடுத்த ஆசியராக சாதனை புரிந்தார்.  
2010இலிருந்து பன்னாட்டுப் போட்டிகளில் தென்கொரியாவிற்காக ஆடி வருகிறார். 2014, 2018 உலகக்கோப்பை காற்பந்து போட்டிகளில் தென்கொரிய அணியில் பங்கேற்றுள்ளார். உலகக்கோப்பை போட்டிகளில் தென்கொரியாவின் மிக உயர்ந்த கோல்கள் எடுத்த மூவரில் இவரும் ஒருவர். மற்ற இருவர் பார்க் ஜி-சுங், ஆன் யுங் ஃவான் ஆவர். இம்மூவரும் தலா மூன்று கோல்கள் எடுத்துள்ளனர். 2011இலும் 2015 இலும் ஆசியக் கோப்பை போட்டிகளில் ஆடியுள்ளார்; 2015இல் தென்கொரியா இரண்டாமிடத்தை எட்ட உதவி புரிந்தார்.
# 1-புரோமோயெக்சேன்

**1-புரோமோயெக்சேன்** (*1-Bromohexane*) என்பது C<sub>6</sub>H<sub>13</sub>Br என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். நிறமற்ற நீர்மமான இச்சேர்மத்தின் அமைப்பு வாய்ப்பாடு Br-CH<sub>2</sub>-CH<sub>2</sub>-CH<sub>2</sub>-CH<sub>2</sub>-CH<sub>2</sub>-CH<sub>3</sub> ஆகும். 20 ° செல்சியசு வெப்பநிலையில் 1-புரோமோயெக்சேன் சேர்மத்தின் ஒளிவிலகல் எண் 1.4478.  
கரிமச் சேர்மங்கள் மருந்துவகைப் பொருட்கள் பலவற்றையும் பெருமளவில் தயாரிக்க 1-புரோமோயெக்சேன் பயன்படுகிறது.  
புரோமோ வளைய சேர்மங்களைத் தயாரிக்கும் கிரிக்கனார்டு வினைகளில் பெரும்பாலும் கரைப்பானாக இதைப் பயன்படுத்துகிறார்கள்
# 2018 உலகக்கோப்பை காற்பந்து இறுதிப் போட்டி

**2018 பீஃபா உலகக்கோப்பை காற்பந்து இறுதிப் போட்டி** 2018 உலகக்கோப்பை காற்பந்து போட்டியின் கால்பந்து வெற்றியாளரைத் தெரிவுசெய்ய இடம்பெற்ற போட்டியாகும். இது பன்னாட்டுக் காற்பந்துச் சங்கங்களின் கூட்டமைப்பு அங்கத்துவ ஆண் தேசிய அணிகளுக்கிடையிலான நான்கு ஆண்டுகளுக்கொரு முறை இடம்பெறும் 21 வது உலகக்கோப்பை காற்பந்து இறுதிப் போட்டியாக அமைந்தது. இப்போட்டி உருசியாவில் மாஸ்கோ லூசினிக்கி அரங்கில் 15 சூலை 2018 அன்று, அரையிறுதிப்போட்டியின் வெற்றியாளர்களுக்கிடையில் இடம் பெற்றது.  
இதில் வெற்றி பெற்ற பிரான்சு அணி 2021 பீஃபா கூட்டமைப்புக்கள் கோப்பைக்குத் தகுதி பெற்றது.
# 2018 உலகக்கோப்பை காற்பந்து இறுதிப் போட்டி

## அரங்கு

இறுதிப் போட்டி மாஸ்கோ நகரில் லூசினிக்கி அரங்கில் நடைபெற்றது. லூசினிக்கி அரங்கு உருசியாவின் தேசிய அரங்கு ஆகும். இங்கு உருசிய தேசிய காற்பந்து அணி, மற்றும் சோவியத் அணிகளின் போட்டிகள் பல நடைபெற்று இடம்பெற்றுள்ளன.  
இறுதிப் போட்டியை லூசினிக்கியில் நடத்துவது தொடர்பான இறுதி முடிவு 2012 டிசம்பர் 14 இல் டோக்கியோ நடைபெற்ற பீஃபா உயர்குழுக் கூட்டத்தில் எடுக்கப்பட்டது. இவ்வரங்கில் ஜூன் 14 ஆரம்ப நிகழ்வு உட்பட ஆறு போட்டிகளை நடத்தியுள்ளது. இவற்றில் மூன்று குழு நிலை ஆட்டங்களும், ஒரு 16-அணி ஆட்டமும், ஒரு அரையிறுதி ஆட்டமும் அடங்கும்.  
லூசினிக்கி அரங்கு ஐரோப்பிய காற்பந்துச் சங்கங்களின் ஒன்றியத்தினால் நான்காவது வகை அரங்காகத் தரப்படுத்தப்பட்டுள்ளது. இது உருசியாவின் மிகப் பெரிய விளையாட்டரங்காகும். வழமையாக இதன் கொள்ளளவு 81,006 ஆகும், ஆனால் உலக்கோப்பைக்காக இதன் கொள்ளளவு 78,011 ஆகக் குறைக்கப்பட்டது.
# 2018 உலகக்கோப்பை காற்பந்து இறுதிப் போட்டி

## இறுதிக்கான பாதை

| பிரான்சு | ஆட்டம் | குரோவாசியா |  |  |
| --- | --- | --- | --- | --- |
| எதிரணிகள் | முடிவு | குழு நிலை | எதிரணிகள் | முடிவு |
| 2–1 | ஆட்டம் 1 | 2–0 |  |  |
| 1–0 | ஆட்டம் 2 | 3-0 |  |  |
| 0–0 | ஆட்டம் 3 | 2-1 |  |  |
| இறுதி நிலைகள் |  |  |  |  |
| எதிரணிகள் | முடிவு | ஆட்டமிழக்கும் நிலை | எதிரணிகள் | முடிவு |
| 4–3 | சுற்று 16 | 1–1 |  |  |
| 2–0 | கால் இறுதிகள் | 2–2 |  |  |
| 1–0 | அரை இறுதிகள் | 2–1 | } |  |
# 2018 உலகக்கோப்பை காற்பந்து இறுதிப் போட்டி

## போட்டி

(பிரான்சு) ஆட்ட நாயகனாக அறிவிக்கப்பட்டார்.]]
இறுதிப் போட்டியை குரோவாசியா 18:00 மணிக்கு உள்ளூர் நேரம் (15:00 ஒசநே) ஆரம்பித்து வைத்தது. வெப்பநிலை 27 °செ (81 °ப) ஆக இருந்தது. 78,011 இரசிகர்கள் லூசினிக்கி அரங்கில் ஆட்டத்தைப் பார்வையிட்டனர். உருசியத் தலைவர் விளாதிமிர் பூட்டின், பிரெஞ்சுத் தலைவர் இம்மானுவேல் மாக்ரோன், குரோவாசியத் தலைவர் கொலிண்டா கிராபர் கிட்டாரோவிக் உட்படப் பத்து நாட்டுத் தலைவர்கள் பார்வையிட்டனர்.  
ஆட்டத்தின் 18வது நிமிடத்தில் பிரான்சு வீரர் கிரீசுமன் அடித்த பந்தைத் தடுக்க முற்பட்ட குரோவாசிய வீரர் மஞ்சூக்கிச்சின் தலையில் பட்டு 'சுய கோலானது'. உலகக்கோப்பை வரலாற்றில் இறுதிப் போட்டி ஒன்றில் சுய கோல் போட்டது இதுவே முதல் முறையாகும். 2018 சுற்றில் இது 12வது சுய கோல் ஆகும். தொடர்ந்து 28வது நிமிடத்தில் குரோவாசியாவின் இவான் பெரிசிச் கோல் அடிக்க ஆட்டம் சமனானது. 38வது நிமிடத்தில் கோல் பகுதியில் குரோவாசிய வீரர் கையில் பந்து பட்டதால் பிரான்சுக்கு தண்ட உதை வாய்ப்பு வழங்கப்பட்டது. இதில் கிரீசுமன் கோல் காப்பாளரை ஏமாற்றி வலைக்குள் பந்தைத் தள்ளினார். முதல் அரைப் பகுதியில் பிரான்சு 2-1 என முன்னிலையில் இருந்தது.  
இரண்டாவது பாதியில், 59வது நிமிடத்தில் பிரெஞ்சு வீரர் பவுல் போக்பா கோல் போட்டார். 65வது நிமிடத்தில் எம்பாப்பே கோல் அடிக்க 4-1 என பிரான்சு வலுவான நிலையைப் பெற்றது. 69வது நிமிடத்தில் பிரான்சு கோல் காப்பாளரின் தவறால், குரோவாசிய மஞ்சூக்கிச் கோல் அடித்தார். முடிவில் 4 - 2 என்ற கோல் கணக்கில் பிரான்சு உலகக்கிண்னத்தைப் பெற்றுக் கொண்டது.
# 2018 உலகக்கோப்பை காற்பந்து இறுதிப் போட்டி

## போட்டி

### விபரம்

<section begin=final /><section end=final />
<section begin=Lineups />
| **துணை நடுவர்கள்:**
*90 நிமிடங்கள்
*30 நிடங்கள் (கூடுதல் நேரம் தேவைப்பட்டால் மட்டும்)
*சமன்நீக்கி மோதல், கோல்கள் சமநிலையில் இருந்தால்
*அதிகபட்ச பதில் வீரர்கள் மூவர், மேலதிக நேரமாயின் நான்காவது. | } |
| --- | --- |
# அந்திரேயாசு கிராங்குவிஸ்த்

**அந்திரேயாசு கிராங்குவிஸ்த்** (*Andreas Granqvist*, பிறப்பு: 16 ஏப்ரல் 1985) சுவீடிய காற்பந்தாட்ட வீரர். இவர் தற்போது கிராசுனோடர் கழகத்திலும் சுவீடன் தேசிய காற்பந்து அணியிலும் தடுப்பாட்ட வீரராக விளையாடுகிறார். 2018 உலகக்கோப்பை காற்பந்து போட்டிகளில் பங்கேற்றுவரும் கிராங்குவிஸ்த் போட்டிகளுக்குப் பிறகு எல்சிங்போர்க்சு கழகத்திற்கு மாறவிருக்கிறார்.  
சிறந்த சுவீடிய கால்பந்தாட்ட வீரர்களுக்கு வழங்கப்படும் *குல்டுபோல்லென்* (*தங்கப் பந்து*) விருது இவருக்கு 2017ஆம் ஆண்டில் வழங்கப்பட்டது.
# கன்னம்பள்ளி வெங்கட்ரமண சுவாமி கோயில்

**வெங்கட்ரமண சுவாமி கோயில்** என்பது என்பது கிருட்டிணகிரி மாவட்டம், கன்னம்பள்ளியில் (கணவாய்ப்பட்டி) உள்ள பழமையான ஒரு பெருமாள் கோயிலாகும். இக்கோயில் சேலம் கிருட்டிணகிரி நெடுஞ்சாலையில் சென்னை புறவழிச் சாலைக்கு முன்னதாக மோட்டூர் பிரிவில் இருந்து மூன்று கிலோமீட்டர் தொலைவில் அமைந்துள்ளது.
# கன்னம்பள்ளி வெங்கட்ரமண சுவாமி கோயில்

## தொன்மவியல்

திரேதா யுகத்தில் இந்த இடத்தில் திருமகள் வேட்டுவக் குடியில் பிறந்தார். தன் பிறப்பு இரகசியத்தை தெரியாத நிலையில் பெருமாளை வேண்டி தவமிருந்து, அவரை அடைந்தார். பின்னர் தான் தவமிருந்த இத்தலத்தில் வெங்கடரமணராக அருள்புரிய பெருமாளை வேண்ட அவ்வாறே அவர் அருளும் தலம் எனப்படுகிறது.  
பிற்காலத்தில் இந்த இடமானது அடர்ந்த வனமாக ஆனது. அப்போது இப்பகுதியில் மாடு மேய்த்துக்கொண்டிருந்த ஒரு இடைச் சிறுவன் ஒரு புற்றருகே செல்லும் மாடு அங்கே பால் சொரிவதைக் கண்டான். இதை ஊரில் உள்ள பெரியவர்களிடம் கூறியபோது, ஒரு அசரிரீமூலம் அந்த இடத்தில் வெங்கடரமணர் சுயம்புவடிவில் இருப்பதாக கேட்டது. உடனே ஊரார் வெங்கடரமணருக்கு கோயில் கட்டத் துவங்கியபோது மகாலட்சுமித் தாயாரும் சுயம்புவாக காணக் கிடைத்தார். இதையடுத்து இரு சுயம்பு திருமேனிகளையும் நிலை நிறுத்தி கோயில் கட்டப்பட்டது.
# கன்னம்பள்ளி வெங்கட்ரமண சுவாமி கோயில்

## கோயில் அமைப்பு

கோயிலின் கிழக்குத் திசையில் மூன்று நிலைகளுடன் இராச கோபுரம் உள்ளது. வளாகத்தின் உள்ளே இடதுபுறம் உள்ள சந்நிதானத்தில் சுயம்புவடிவின் பின்புறத்தில் நின்றகோலத்தில் வெங்கட்ரமணர் சங்கு சக்கரதாரியாக உள்ளார். வலதுபுறம் உள்ள சந்நிதியில் கோவிந்தராசர் மற்றும் மகாலட்சுமி ஆகியோர் சுயம்புவடிவில் காட்சியளிக்கின்றனர். அங்கே திருமகளும் மண்மகளுடன் அறிதுயிலில் அரங்கநாதர் காட்சிதருகிறார்.
# கன்னம்பள்ளி வெங்கட்ரமண சுவாமி கோயில்

## சிறப்பு நாட்கள்

ஒவ்வொரு சனிக்கிழமைகளிலும் சிறப்பு வழிபாடுகள் நடக்கிறது, என்றாலும் புரட்டாசி சனிக்கிழமைகளில் மிகச் சிறப்பான நாட்களாக கருதி வழிபாடு நடத்தப்படுகிறது. அந்த நாட்களில் அண்டை மாநிலங்களான கர்நாடகம், ஆந்திரம் ஆகிய மாநிலங்களில் இருந்து பக்தர்கள் கூடுதலாக வருகின்றனர்.
# கன்னம்பள்ளி வெங்கட்ரமண சுவாமி கோயில்

## அன்னதானம்

இக்கோயிலில் தமிழக முதல்வரின் அன்னதான திட்டத்தின்படி நாள்தோறும் 30 பேருக்கு அன்னதானம் வழங்கப்படுகிறது. சனிக்கிழமைகளால் மட்டும் 60 பேருக்கு அன்னதானம் வழங்கப்படுகிறது.
# அவதானப்பட்டி மாரியம்மன் கோயில்

**அவதானப்பட்டி மாரியம்மன் கோயில்** என்பது தமிழ்நாட்டில் கிருஷ்ணகிரி மாவட்டம், அவதானப்பட்டி என்னும் ஊரில் அமைந்துள்ள ஒரு மாரியம்மன் கோயிலாகும். இக்கோயில் தர்மபுரி-கிருட்டிணகிரி தேசிய தேசியநெடுஞ்சாலையில், அவதானப்பட்டி ஏரிக்கு அருகில், கிருட்டிணகிரி நகரின் எல்லையில் அமைந்துள்ளது. இக்கோயில் இந்துசமய அறநிலையத்தின் கட்டுப்பாட்டில் உள்ளது.
# அவதானப்பட்டி மாரியம்மன் கோயில்

## கோயில் அமைப்பு

இக்கோயிலானது மூன்றுநிலை இராசகோபுரத்துடன் அமைந்துள்ளது. கோயிலானது மகாமண்டபம், கருவறை என அமைந்துள்ளது. கருவறையில் மாரியம்மன் சுயம்புவாக உள்ளார்.
# அவதானப்பட்டி மாரியம்மன் கோயில்

## வழிபாடு

கிருட்டிணகிரியில் இருந்து வெளியூர் செல்பவர்ளில் பலர் தங்கள் வாகனத்தை இக்கோயில்முன் நிறுத்தி பயணம் நல்லவிதமாக இருக்க வணங்கிச் செல்கின்றனர். ஆடி மாதம் இக்கோயிலின் ஆண்டுவிழா நடக்கிறது. விழாவின்போது சுற்றவ்வட்டார கிராமப் பெண்களால் மாவிளக்கு ஊர்வலம் நடத்தப்படுகிறது.
# தென்னிந்திய வரலாறு

**தென்னிந்திய வரலாறு** (*History of South India*) இரும்புக் காலத்திலிருந்து (பொ.ஊ.மு. 1200 - பொ.ஊ.மு. 24), பொ.ஊ. 14ம் நூற்றாண்டு வரையிலான பாண்டியர், சோழர், சேரர், சாதவாகனர், சாளுக்கியர், இராஷ்டிரகூடர், பல்லவர், காக்கத்தியர், போசளர் காலத்திய பண்டைய தென்னிந்திய வரலாறு அறியப்படுகிறது.  
களப்பிரர்கள் (பொ.ஊ. 250–600) சேர, சோழ, பாண்டியர்களை வென்று தென்னிந்தியாவின் பெரும் பகுதிகளை ஆட்சி செய்தனர்.  
தென்னிந்திய அரச குலங்கள், தங்கள் பேரரசின் நிலவிரிவாக்கத்திற்கு ஒன்றுடன் ஒன்று எப்போதும் போரிட்டுக் கொண்டிருந்தாலும், வெளிநாட்டு, குறிப்பாக வடநாட்டு இசுலாமிய படைகளுடனும் எதிர்த்து நின்றது.  
தென்னிந்திய பேரரசுகளில், விஜயநகரப் பேரரசு, வட இந்தியா இசுலாமிய முகலாயர்களின் தாக்குதல்களை முடியறிடித்து, தென்னிந்தியாவிற்கு அரண் ஆக விளங்கியது.  
பொ.ஊ. 16ம் நூற்றாண்டில், வணிக நோக்கில் தென்னிந்தியாவில் காலூன்றிய ஐரோப்பிய கிழக்கிந்தியக் கம்பெனிகள், தென்னிந்திய மன்னர்களின் ஒற்றுமையின்மைக் கண்டு, தென்னிந்தியாவைக் கைப்பற்ற தங்களுக்குள் போட்டியிட்டனர். இப்போட்டியில் பிரித்தானிய கிழக்கிந்திய நிறுவனம் தென்னிந்தியாவின் பெரும் பகுதிகளைக் கைப்பற்றி சென்னை மாகாணத்தை நிறுவினர். பிரித்தானியர்களின் துணைப்படைத் திட்டத்தை ஏற்றுக் கொண்ட, தென்னிந்திய சுதேச சமஸ்தான மன்னர்கள், ஆங்கிலேயர்களுக்கு ஆண்டுதோறும் கப்பம் செலுத்திக் கொண்டு தங்கள் பகுதிகளை ஆண்டனர். தென்னிந்தியாவின் புதுச்சேரி, காரைக்கால், மாகி மற்றும் ஏனாம் பகுதிகள் பிரெஞ்சுக் கிழக்கிந்தியக் கம்பனியினர் ஆண்டனர்.  
1947ல் இந்தியப் பிரிவினைக்கு பின்னர், தென்னிந்தியாவில் இருந்த ஐதராபாத் இராச்சியம், மைசூர் அரசு, திருவிதாங்கூர், கொச்சி இராச்சியம், புதுக்கோட்டை சமஸ்தானம் போன்ற சுதேச சமஸ்தானங்கள் 1948ல் இந்தியாவுடன் இணைக்கப்பட்டது.  
1956ல் மாநில மறுசீரமைப்புச் சட்டப்படி, தென்னிந்தியாவை, ஆந்திரப் பிரதேசம், கேரளா, கர்நாடகா மற்றும் தமிழ்நாடு என நான்கு மாநிலங்களாகப் பிரிக்கப்பட்டது.
2014ல் தெலுங்கு மொழி பேசும் ஆந்திரப் பிரதேசத்தின் பழைய ஐதராபாத் இராச்சியத்தின் பகுதிகளைக் கொண்டு, 2014ல் தெலங்கானா மாநிலம் உருவானது.  
, துங்கபத்திரை ஆற்றிற்கு இடைப்பட்ட நிலப்பரப்பில் வரலாற்றுக் காலத்திற்கு முந்தைய தலங்கள், ஆந்திரப் பிரதேசம்]]
# தென்னிந்திய வரலாறு

## இரும்புக் காலம்

, புதுச்சேரி]]
பொ.ஊ.மு. 1200ல், துவக்க இரும்புக் காலத்திய தென்னிந்தியாவின் முக்கியத் தொல்லியல் களங்களாக தமிழ்நாட்டின் ஆதிச்சநல்லூர் மற்றும் கர்நாடகாவின் ஹல்லூர் விளங்கியது.  
பொ.ஊ.மு. 5ம் நூற்றாண்டில் தென்னிந்தியாவில் கிடைத்த தமிழ்ப் பிராமி கல்வெட்டுகள் மூலம், பௌத்த சமயம் பரவியதை அறியமுடிகிறது.
# தென்னிந்திய வரலாறு

## பண்டைய வரலாறு

பேரரசர் அசோகர் (பொ.ஊ.மு. 304 –232 ) ஆட்சியின் போது, தென்னிந்தியாவை சேர, சோழ, பாண்டிய, வேளிர் குலங்கள் ஆண்டது.
# தென்னிந்திய வரலாறு

## பண்டைய வரலாறு

### பாண்டிய வம்சம் (பொ.ஊ.மு. 300 - பொ.ஊ. 1335)

, தூத்துக்குடி மாவட்டம்]]  
மதுரையைத் தலைநகராகக் கொண்ட பாண்டியர்கள் பொ.ஊ.மு. 300 முதல் பொ.ஊ. 15ம் நூற்றாண்டு வரை ஆண்டனர். பாண்டியர்களின் துறைமுகமாக விளங்கிய கொற்கை, முன்னர் பாண்டியர்களின் பூர்விகமாக இருந்தது. பின்னர் மதுரைக்கு தலைநகரை மாற்றினர். சங்க இலக்கியங்கள் (பொ.ஊ.மு. 400 – பொ.ஊ. 300), கிரேக்கப் பேரரசு மற்றும் உரோமைப் பேரரசுக் கால குறிப்புகளில் பாண்டியர்களைக் குறித்துள்ளது.  
களப்பிரர்கள், பாண்டியர்களை வென்று பொ.ஊ. 250 முதல் 600 வரை ஆட்சி செய்தனர். பொ.ஊ. 9ம் நூற்றாண்டில், எழுச்சி கொண்ட சோழர்கள், பாண்டியர்களை வென்றனர். பொ.ஊ. 13ம் நூற்றாண்டின் பிற்பகுதியில், பல்லவர், சேரர் மற்றும் சிங்களவர்களுடன் கூட்டுச் சேர்ந்த பாண்டியர்கள், சோழர்களை வென்று, மீண்டும் மதுரையில் அரியணை ஏறினர். முதலாம் சடையவர்மன் சுந்தரபாண்டியன் (பொ.ஊ. 1251), தெலுங்கு பேசும் ஆந்திரப் பிரதேசம் மற்றும் இலங்கையின் வடபகுதிகளைக் கைப்பற்றினார். பாண்டியர்கள் தென்கிழக்கு ஆசியாவின் தற்கால சுமத்திரா தீவு எனப்படும் சிறீவிஜயம் பகுதிகளுடன் கடல் வணிகம் மேற்கொண்டனர். தில்லி சுல்தான்களுடன் பாண்டியர்கள் தொடர்ந்து பிணக்கு கொண்டிருந்தனர்.  
முதலாம் மாறவர்மன் குலசேகர பாண்டியனின் (1268–1308) மரணத்திற்கு பிறகு, அவரது மகன்கள் சுந்தர பாண்டியனுக்கும், வீரபாண்டியனுக்கும் இடையே உள்நாட்டுப் போர் மூண்டது. இதனை பயன்படுத்திக் கொண்ட தில்லி சுல்தானியப் படைத்தலைவர் மாலிக் கபூர் பொ.ஊ. 1310ல் மதுரையை சூறையாடினார். பொ.ஊ. 1335ல் ஜலாலுதீன் ஆசன் கான் என்பவர் மதுரை சுல்தானகத்தை நிறுவினர். பாண்டிய நாடு, மாபார் என்ற பெயருடன் தில்லி சுல்தானகத்தின் ஐந்து தென்னிந்திய பிரதேசங்களுள் மாபார், தேவகிரி, டிலிங்க், கம்பிலி, துவாரசமுத்திரம்) ஒன்றாகியது.
பொ.ஊ. 1378ல் பின்னர் விஜயநகரப் பேரரசர் முதலாவது புக்கா ராயனின் மகன் இளவரசர் குமார கம்பணன், மதுரை சுல்தான்களை வென்று, மதுரை நாயக்கர் வம்சத்தை நிறுவினார்.  
பாண்டியர்கள் இலக்கியத்திலும், வணிகத்தில் தேர்ச்சி பெற்றவர்கள். முத்தெடுக்கும் தொழிலில் வல்லவர்கள். பாண்டிய நாட்டு முத்துக்கள், பண்டைய உலகின் பெருமை மிக்கதாகும்.
# தென்னிந்திய வரலாறு

## பண்டைய வரலாறு

### பாண்டிய வம்சம் (பொ.ஊ.மு. 300 - பொ.ஊ. 1335)

#### தென்காசிப் பாண்டியர்கள் (பொ.ஊ. 1371–1650)

பிற்கால பாண்டிய மன்னர் சடையவர்மன் பராக்கிரம பாண்டியன் முதல் அவனின் அடுத்த வந்த பாண்டியர் அனைவரும் தென்காசிப் பாண்டியர்கள் எனப்படுவர். பதினைந்தாம் நூற்றாண்டில் தமிழகத்தில் ஏற்பட்ட முகலாயர் மற்றும் நாயக்கர் படையெடுப்புகளால் பாண்டியர் தங்கள் பாரம்பரியத் தலைநகரான மதுரையை இழந்து தென்காசி, திருநெல்வேலி போன்ற தென்தமிழக நகரங்களில் சிற்றரசர்களாக வாழத் தலைப்பட்டனர். பாண்டியர்களின் கடைசித் தலைநகரம் தென்காசி ஆகும். வள்ளியூர், உக்கிரன் கோட்டை போன்ற நகரங்களும் இவர்களின் முக்கிய நகரங்களாகும். தென்காசி பெரியகோயில், பிரம்மதேசம், சேரன்மாதேவி, அம்பாசமுத்திரம், களக்காடு ஆகிய ஊர்களில் இவர்களைப் பற்றிய கல்வெட்டுகள் மற்றும் செப்பேடுகளும் காணப்படுகின்றன. தென்காசிப் பாண்டியர்களில் கொல்லங்கொண்டான் என்பவனே பாண்டியர் வரலாற்றில் அறியப்படும் கடைசி பாண்டிய மன்னனாவான்.
# தென்னிந்திய வரலாறு

## பண்டைய வரலாறு

### சோழ வம்சம் (பொ.ஊ.மு. 300 - பொ.ஊ. 1279)

காலத்தில் பொ.ஊ. 1030ல் சோழப் பேரரசு]]
கட்டிய தஞ்சைப் பெருவுடையார் கோயில்]]
கட்டிய கங்கைகொண்ட சோழபுரம் கோவில்]]  
சோழர்களில் கரிகால் சோழன் (பொ.ஊ. முதல் நூற்றாண்டு) சேர, பாண்டியர்களை வென்று பெரும் புகழ் பெற்றவன். சோழ நாடும், பொ.ஊ. 300 – 600 வரை களப்பிரர்கள் ஆட்சியில் சென்றது. பொ.ஊ. 850ல் விசயாலய சோழன்
தஞ்சாவூரை வென்று, மீண்டும் சோழ வம்சத்தை நிலைநிறுத்தினான். இவரது மகன் ஆதித்த சோழன் (ஆட்சிக் காலம் பொ.ஊ. 871 – 907), பல்லவ மன்னன் அபாரசிதனை வென்று, தொண்டை மண்டலத்தைக் கைப்பற்றி, சோழப் பேரரசை விரிவாக்கினார்.
முதலாம் இராஜராஜ சோழனின் (ஆட்சிக் காலம்: பொ.ஊ. 985 – 1014) கடற்படைகள், இலங்கையின் அனுராதபுரம், திருவனந்தபுரம், ஆந்திரத்தின் கிழக்குப் பகுதிகள் மற்றும் கலிங்க நாடு மற்றும் வங்காளப் பகுதிகளை வென்றதுடன், தென்கிழக்காசியாவின் மலேசியா, பர்மா, சுமத்திரா பகுதிகளைக் கைப்பற்றினார். இராசேந்திர சோழன் (ஆட்சிக் காலம்: பொ.ஊ. 1012–1044) தற்கால அரியலூர் மாவட்டத்தில் கங்கைகொண்ட சோழபுரம் கோயிலைக் கட்டினார். பாண்டியர்களின் தொடர் படையெடுப்பால் சோழப் பேரரசு பொ.ஊ. 1279ல் வீழ்ச்சி கண்டது.
# தென்னிந்திய வரலாறு

## பண்டைய வரலாறு

### சேர வம்சம் (பொ.ஊ.மு. 300 - பொ.ஊ. 11ம் நூற்றாண்டு)

தமிழர்களான சேரர்கள் தென்னிந்தியாவின் மேற்கு தொடர்ச்சி மலைப்பகுதிகளையும், தற்கால கொங்கு மண்டலத்தையும் பொ.ஊ.மு. 3ம் நூற்றாண்டு முதல், பொ.ஊ. 11ம் நூற்றாண்டு முடிய ஆண்டவர்கள். துவக்க கால சேர மன்னர்கள் தற்கால கேரளாவின் மலபார் கடற்கரை, தமிழ்நாட்டின் கொங்கு மண்டலப் பகுதிகளை ஆண்டனர்.  
சேரர்கள் நறுமணப் பொருட்கள், யானைத் தந்தங்கள், மரங்கள், முத்துக்கள், நவரத்தினக்கற்களை, மத்திய கிழக்கு நாடுகளுக்கும், உரோம் மற்றும் கிரேக்கம் போன்ற தெற்கு ஐரோப்பிய நாடுகளுக்கு முசிறித் துறைமுகம் வழியாக ஏற்றுமதி செய்தனர்.சங்க காலச் சேரர்களில் புகழ்பெற்றவர்கள், சேரன் செங்குட்டுவன் மற்றும் சிலப்பதிகாரம் இயற்றிய அவரது தம்பி இளங்கோவடிகள் ஆவர்.பிற்காலத்தில் சேர நாட்டில் தமிழ் மொழியுடன், சமசுகிருதம் அதிக அளவில் கலந்து பேசியதால், மலையாள மொழி உருவானது.
# தென்னிந்திய வரலாறு

## பண்டைய வரலாறு

### சாதவாகனர் (பொ.ஊ. 1 – 2ம் நூற்றாண்டு)

வசிஷ்டிபுத்திர சதகர்ணி உருவம் பொறித்த நாணயம்]]  
சாதவாகன வம்சத்தினர், தென்னிந்தியாவின் தற்கால கர்நாடகா, தெலங்கானா, ஆந்திரப் பிரதேசம் மற்றும் மேற்கிந்தியாவின் மகாராட்டிரா மற்றும் குஜராத்தின் பகுதிகளை பொ.ஊ.மு. முதல் நூற்றாண்டு முதல் பொ.ஊ. 200 முடிய ஆட்சி செய்தனர்.  
மௌரியப் பேரரசில் சிற்றரசர்களாக இருந்த சாதவாகனர்கள், மௌரியர்களின் வீழ்ச்சிக்குப் பின் தன்னாட்சியுடன் ஆண்டனர். இந்து சமயத்தை ஆதரித்தவர்கள். இந்தியப் பேரரசர்களின் முதன் முதலாக தங்கள் உருவங்கள் கொண்ட நாணயங்களை வெளியிட்டவர்கள் சாதவாகனர்கள் ஆவர். சாதவாகனர்கள் மேற்காசியா மற்றும் நடு ஆசியாவிலிருந்து படையெடுத்து வந்த சகர்கள், யவனர்கள், பகலவர்கள் மற்றும் மேற்கு சத்ரபதிகளை வென்றனர். பொ.ஊ. மூன்றாம் நூற்றாண்டில் சாதவாகனப் பேரரசு வீழ்ச்சியடைந்து பல சிற்றரசுகளாக மாறியது.
# தென்னிந்திய வரலாறு

## பண்டைய வரலாறு

### பல்லவர் (பொ.ஊ. 3 – 9ம் நூற்றாண்டு)

பொ.ஊ. மூன்றாம் நூற்றாண்டில் தொண்டை மண்டலத்தில் அரசு அமைத்த பல்லவர்கள், பொ.ஊ. 9ம் நூற்றாண்டு முடிய ஆண்டனர். பல்லவர்களின் தலைநகரம் காஞ்சிபுரம். பல்லவர்களின் தோற்றம் குறித்த ஆய்வு இன்னும் முடிவுறவில்லை.முதலாம் மகேந்திரவர்ம பல்லவன் மாமல்லபுரத்தில் புகழ்பெற்ற குடைவரைக் கோயில்களை வடித்தான். அவரது மகன் முதலாம் நரசிம்ம பல்லவன் (பொ.ஊ. 630 – 668), சாளுக்கியப் பேரரசர் இரண்டாம் புலிகேசியை வீழ்த்தி அவனது தலைநகரை வாதாபியை எரித்தார். தென்னிந்தியாவின் பெரும்பகுதிகளை, பொ.ஊ. 6 முதல் 9ம் நூற்றாண்டு முடிய, பல்லவர்களும்; பாண்டியர்களும் ஆண்டனர்.
# தென்னிந்திய வரலாறு

## பண்டைய வரலாறு

### கதம்பர்கள் (பொ.ஊ. 345 – 525)

கதம்பர் வம்சத்தை 345ஆம் ஆண்டில் தோற்றுவித்தவர் மயூரசர்மா ஆவார். கதம்பர்கள் பொ.ஊ. 345 முதல் 525 முடிய தற்கால வட கன்னட மாவட்டத்தின் வனவாசியை தலைநகராகக கொண்டவர்கள். முன்னர் இவர்கள் சாளுக்கியர், இராஷ்டிரகூடர் பேரரசின் கோவா, கங்கல் போன்ற பகுதிகளின் சிற்றரசர்களாக இருந்தனர். கதம்ப அரசனான காகுசுடவர்மன் காலத்தில் கர்நாடகத்தின் பெரும் நிலப்பரப்பை ஆண்டார். கதம்பர்கள் கன்னட மொழியை தாய்மொழியாகக் கொண்டவர்கள். தமிழ் மொழியிலிருந்து கன்னடம் ஒரு தனி மொழியாக வளர்ந்ததற்கு கதம்பர்கள் முக்கிய காரணமானவர்கள். கதம்பர்கள் சமணத்தையும் ஆதரித்து, பல சமணக்கோவில்களை நிறுவினர்கள்.
# தென்னிந்திய வரலாறு

## பண்டைய வரலாறு

### மேலைக் கங்கர் (பொ.ஊ. 350 – 1000)

மேலைக் கங்கர்கள் முதலில் சாளுக்கியர் மற்றும் இராஷ்டிரகூடர் ஆட்சியில் சிற்றரசர்களாக இருந்தனர். தற்கால கர்நாடகாவில் மேலைக்கங்கர்களின் ஆட்சி பொ.ஊ. 350 – 1000 வரை நீடித்தது. முதலில் கோலாரிலும் பின்னர் தலக்காட்டிலும் தங்கள் தலைநகரை அமைத்தார்கள். வாதாபி மேலைக்ச்சாளுக்கியர்களின் வீழ்ச்சிக்குப் பின் மேலைக் கங்கர்கள் தலையெடுத்தனர். மேலைக் கங்கர்களின் ஆட்சியில் தற்கால மைசூர், கோலார், மாண்டியா, பெங்களூர், தும்கூர், சாமராஜநகர் மாவட்டங்களைக் கொண்டிருந்தது. சரவணபெலகுளாவில் உள்ள சமண நினைவுச் சின்னங்கள்ம், மேலைக் கங்கர்கள் எழுப்பியதாகும்.
# தென்னிந்திய வரலாறு

## பண்டைய வரலாறு

### கீழைக் கங்கர் 1078–1434

கீழைக் கங்கர் என்பவர்கள் கலிங்கத்தை ஆண்ட சோழ அரச மரபினர் ஆவர். மேலைக் கங்க அரசமரபிலிருந்து பிரிந்து சென்ற அனந்தவர்மன் சோட(ழ)கங்கன் நிறுவிய மரபே **கீழைக் கங்கர்** அரச மரபு ஆகும். கீழைக் கங்கர்கள் தற்கால ஒடிசா முழுவதும் மற்றும் மேற்கு வங்காளம், சத்தீசுகர், ஆந்திரப் பிரதேசத்தின் சில பகுதிகள்) 11 நூற்றாண்டு முதல் 15ஆம் நூற்றாண்டு வரை ஆண்டவர்கள். இவர்களின் தலைநகர் கலிங்கநகராகும். கீழைக் கங்கர்கள் கொனார்க் சூரியன் கோயில் மற்றும் ஜெகன்நாதர் கோயிலைக் கட்டியவர்கள்.
பதினைந்தாம் நூற்றாண்டின் தொடக்கத்தில் நான்காம் பானுதேவா ஆட்சியின் (1414–34) போது இம்மரபு முடிவுக்கு வந்தது.
# தென்னிந்திய வரலாறு

## பண்டைய வரலாறு

### சாளுக்கியர் (பொ.ஊ. 6 – 12ம் நூற்றாண்டு)

, வாதாபி, கர்நாடகா]]  
சாதவாகனப் பேரரசின் வீழ்ச்சியைத் தொடர்ந்து, பொ.ஊ. ஆறாம் நூற்றாண்டுக்கும், 12 ஆம் நூற்றாண்டுக்கும் இடைப்பட்ட காலத்தில், தெற்கு மற்றும் மத்திய இந்தியாவின் பெரும் பகுதியை ஆண்டு வந்தனர். சாளுக்கியப் பேரரசர் இரண்டாம் புலிகேசியின் (பொ.ஊ. 609 – 642) ஆட்சிக் காலத்தில், சாளுக்கியப் பேரரசு, தெற்கே பல்லவ நாட்டின் வடக்கு எல்லை வரை வரை நீண்டிருந்தது. புலிகேசி ஹர்சவர்தனரை நர்மதை நதிக்கரையில் தோற்கடித்தார். தென்கிழக்குத் தக்காணத்தில் விஷ்ணுகுண்டினர்களையும் தோற்கடித்தான். ஆனால் பல்லவன் நரசிம்மவர்மன், புலிகேசியை வீழ்த்தினார். புலிகேசியின் தலைநகரான வாதாபியை தீக்கிரைக் ஆக்கினார். சாளுக்கியரின் தலைநகரம் **வாதாபி** என்பதால் **வாதாபி சாளுக்கியர்** என்றும் அவர்கள் அழைக்கப்படுகின்றனர்.  
சாளுக்கியப் பேரரசர் இரண்டாம் விக்கிரமாதித்தன், இரண்டாம் நந்திவர்ம பல்லவனைத் தோற்கடித்து அவன் தலைநகரமான காஞ்சியையும் கைப்பற்றினான். இராஷ்டிரகூடர்களின் எழுச்சியைத் தொடர்ந்து வாதாபிச் சாளுக்கியர் தாழ்ச்சியுற்றனர்.  
பொ.ஊ. 10 ஆம் நூற்றாண்டில், இரண்டாம் தைலப்பன் (பொ.ஊ. 973 – 997) காலத்தில் கீழ் சாளுக்கியர் மீண்டும் புகழ் பெறத் தொடங்கினர். இவர்கள் மேலைச் சாளுக்கியர் எனப்படுகின்றனர். மேலைச் சாளுக்கியர், இன்று *பசவகல்யாண்* என அழைக்கப்படும் கல்யாணி என்னுமிடத்தைத் தலைநகராகக் கொண்டு ஆண்டு வந்தனர். இன்னொரு பிரிவினர், வேங்கி என்னுமிடத்தைத் தலைநகரமாகக் கொண்டு ஆண்டு வந்தனர். இவர்கள் கீழைச் சாளுக்கியர் எனப்படுகின்றனர். கீழைச் சாளுக்கிய நாட்டின் கட்டுப்பாட்டுக்காக, மேலைச் சாளுக்கியருக்குச் சோழருடன் ஓயாத போட்டி இருந்துவந்தது. சுமார் 300 ஆண்டுகள் புகழுடன் விளங்கிய சாளுக்கியர், போசளர் மற்றும் யாதவர்களினால் ஒடுக்கப்பட்டனர்.
# தென்னிந்திய வரலாறு

## பண்டைய வரலாறு

### வாகாடகப் பேரரசு (பொ.ஊ. 250 – 500)

சாதவாகனர்களுக்குப் பின்னர் தோன்றியதும், குப்தப் பேரரசின் சமகாலத்திய வாகாடகப் பேரரசு, தென்னிந்தியாவின் தக்கானப் பகுதியில் கிபி 250 – 500 முடிய ஆட்சி செலுத்திய பிராமண அரச குலமாகும். விந்தியசக்தி என்பவர் பொ.ஊ. 250 – 270இல் இப்பேரரசை தோற்றுவித்தார்.
இப்பேரரசின் தலைநகரம் தற்கால மகராஷ்டிர மாநிலத்தில் உள்ள வாசிம் நகரம் ஆகும். இவர்களது ஆட்சியில் கலை, இலக்கியம் செழித்தது. குப்த பேரரசர் இரண்டாம் சந்திரகுப்தர் வாகாடகர்களின் ஆதரவுடன் 4ஆம் நூற்றாண்டில் மேற்கு சத்திரபதிகளை வென்றார்.
# தென்னிந்திய வரலாறு

## பண்டைய வரலாறு

### விஷ்ணுகுந்தினப் பேரரசு (பொ.ஊ. 421 – 624)

விஷ்ணுகுந்தினப் பேரரசு தென்னிந்தியாவின் தக்காணப் பகுதிகளை, பொ.ஊ. 420 முதல் 624 முடிய ஆண்டது. இதனை பொ.ஊ. 420ல் நிறுவியவர் இந்திரவர்மன் ஆவார். இப்பேரரசு காலத்தில் தெலுங்கு, சமசுகிருதம் மொழி இலக்கியங்கள் வளர்ந்தன. பெஜவடா, உண்டவல்லி, பைரவகொண்டா குகைக் கோயில்கள் இப்பேரரசு காலத்தில் நிறுவப்பட்டது.  
பொ.ஊ. 514இல் இப்பேரரசு சுருங்கி தெலுங்கானப் பகுதியை மட்டும் ஆண்டது. இப்பேரரசின் வீழ்ச்சியின் போது, கிருஷ்ணா ஆற்றுக்கு தெற்கே இருந்த பகுதிகள் பல்லவர்களால் கைப்பற்றப்பட்டன.  
சாளுக்கிய மன்னர் இரண்டாம் புலிகேசியால் விஷ்ணுகுந்தினப் பேரரசின் பிற பகுதிகள் கைப்பற்றப்பட்டு, பொ.ஊ. 624இல் விஷ்ணுகுந்தினப் பேரரசு வீழ்ச்சியுற்றது.
# தென்னிந்திய வரலாறு

## பண்டைய வரலாறு

### இராஷ்டிரகூடர் (பொ.ஊ. 735 – 982)

கட்டிடக் கலையில் எல்லோரா குகைகள், மகாராட்டிரா]]  
சாளுக்கியர்களின் வீழ்ச்சிக்குப் பின் வந்த இராஷ்டிரகூடர்கள், தற்கால கர்நாடகத்தின் குல்பர்காவின் **மான்யகேதம்** எனும் நகரைத் தலைநகராகக் கொண்டு, தற்கால கர்நாடகா, தெலங்கானா, மகாராட்டிரா மற்றும் மத்தியப் பிரதேசத்தின் பெரும்பகுதிகளை பொ.ஊ. 735 முதல் 982 முடிய ஆண்டனர். இராஷ்டிரகூட மன்னர்களில் முதலாம் அமோகவர்சன் புகழுடன் விளங்கியவன். எல்லோரா, அஜந்தா குடைவரைக் கோயில்களை நிறுவியர்கள் இராஷ்டிரகூடர்கள் ஆவார். இவர்களது காலத்தில் கன்னட மொழி இலக்கியம் வளர்ச்சியடைந்தது. .
# தென்னிந்திய வரலாறு

## பண்டைய வரலாறு

### மேலைச் சாளுக்கியர் (பொ.ஊ. 973 – 1195)

இராஷ்டிரகூடர்களின் வீழ்ச்சிக்குப் பின்னர் பாதமி சாளுக்கியர்களின் வழித்தோன்றல்கள் மேலைச்சாளுக்கிய மன்னர் இரண்டாம் தைலப்பன் அரசை நிறுவி, பொ.ஊ. 973 முதல் 1195 முடிய ஆண்டனர். இவர்களது தலைநகரம் தற்கால வடக்கு கர்நாடகா மாநிலத்தின் பீதர் மாவட்டத்தின் **பசவகல்யாணி** நகரம் ஆகும். மேலைச்சாளுக்கியர்கள் வடக்கே குஜராத்திலிருந்து தெற்கே காவேரி ஆறு|காவேரி ஆறு]] உற்பத்தியாகும் இடம் வரை ஆண்டனர். மேலைச்சாளுக்கிய மன்னர்களில் புகழ்பெற்றவர் ஆறாம் விக்கிரமாதித்தன் (கிபி 1076–1126) ஆவார்.  
மேலைச்சாளுக்கியர்களில் பங்காளிகளான கீழைச் சாளுக்கியர்கள், தற்கால ஆந்திரப் பிரதேசத்தை சோழர்களின் கீழ் பொ.ஊ. 624 – 118 வரை ஆண்டனர்.
# தென்னிந்திய வரலாறு

## பண்டைய வரலாறு

### போசளப் பேரரசு (பொ.ஊ. 1026–1343)

, கர்நாடகா]]  
சாளுக்கியப் பேரரசில் குறுநில மன்னர்களாக ஆண்ட போசாளர்கள், பின்னர் பேளூரைத் தலைநகராகக் கொண்டு பொ.ஊ. 1026 முதல் 1343 வரை, மூன்று நூற்றாண்டுகளா, தற்கால கர்நாடகா மாநிலாத்தின் பெரும் பகுதிகள் மற்றும் தற்கால ஆந்திரப் பிரதேசத்தின் தெற்குப் பகுதிகளையும், தமிழ்நாட்டின் காவேரி ஆறு பாயும் பகுதிகளையும் ஆண்டனர்.  
ஹோய்சாள பேரரசில் கோயில் கட்டிடக் கலையும், கன்னட இலக்கியமும், சமசுகிருத மொழி இலக்கியமும் செழித்து வளர்ந்தது. போசாள மன்னர்களில் புகழ்பெற்றவர்கள் விட்டுணுவர்தனன், இரண்டாம் வீர வல்லாளன் மற்றும் மூன்றாம் வீர வல்லாளன் ஆவார்.போசாள மன்னர்கள் ஹளேபீடு, பேளூர் மற்றும் சோமநாதபுரம், பெலவாடி, [[அமிர்தேஸ்வரர் கோயில், அமிர்தபுரம்|அமிர்தபுரம்] ஆகிய இடங்களில் விஷ்ணு மற்று சிவன் கோயில்களைக் கட்டினர்கள்.
# தென்னிந்திய வரலாறு

## பண்டைய வரலாறு

### காக்கத்தியர் (பொ.ஊ. 1083–1323)

யால் 1261இல் கட்டப்பட்ட சிவன் கோயில் தோரண வாயில், வாரங்கல்]]  
தெலுங்கு மொழி பேசிய காக்கத்தியர்கள் பொ.ஊ. 1083ஆம் ஆண்டு முதல் 1323ஆம் ஆண்டு வரை தற்கால ஆந்திரப் பிரதேச பகுதிகளை ஆண்டவர்கள். இவர்களின் தலைநகரம் வாரங்கல் எனும் ஒருகல்லு ஆகும். துவக்கத்தில் காகத்தியர்கள் சமண மதத்தைப் பின்பற்றி, பின்னர் இந்து மதத்தின் பிரிவான சைவ சமயத்திற்கு மாறியவர்கள்.  
காக்காத்தியாத்தியர்களில் பெரும் அரசரான கணபதிதேவர், தற்கால ஆந்திரப் பிரதேசம், தெலங்கானா, ஒடிசா மற்றும் தமிழ்நாட்டின் பெரும்பகுதிகளை ஆட்சி செய்தார். கணபதிதேவாவுக்குப் பின்வந்த ருத்திரமாதேவி பொ.ஊ. 1259 முதல் 1295 வரை வாரங்கல்லை ஆண்ட காகதீய அரசியார் ஆவார். யாதவத் தலைவர் மகாதேவர், ருத்திரமாதேவியை எதிர்த்து தோல்வி அடைந்தார். 1295 - இல் ருத்திரமாதேவி காலமானபோது , அவரது பேரன் பிரதாபருத்திரன் முடிசூட்டிக் கொண்டார்.
பொ.ஊ. 1323ல் தில்லி சுல்தான் முகமது பின் துக்ளக்கின் படைகள், காக்காத்திய அரசை கைப்பற்றி, கப்பம் வசூலித்தான்
# தென்னிந்திய வரலாறு

## பண்டைய வரலாறு

### முசுனூரி நாயக்கர்கள் (பொ.ஊ. 1326–1368)

பொ.ஊ. 1326 முதல் ஐம்பது ஆண்டுகள் ஆண்ட தெலுங்கானாவின் முசுனூரி நாயக்கர்கள், காகதீயர்களை வெற்றி கொண்டு, தில்லி சுல்தானகத்தின் பிடியிலிருந்து வாரங்கல்லை மீட்டனர்.<sup>]]''</sup> முசினூரி நாயக்க வம்சத்தின் காப்பையா நாயக்கர் (ஆட்சிக் காலம் 1333–1368) இசுலாமியர்களை வாரங்கல்லை விட்டு 1336 இல் வெளியேற்றினர். காப்பபைய நாயக்கர் தெலங்கானாவை 1368 வரை ஆட்சி செய்தார்.
# தென்னிந்திய வரலாறு

## பண்டைய வரலாறு

### ரெட்டிப் பேரரசு (பொ.ஊ. 1325–1448)

ரெட்டிப் பேரரசு, பொ.ஊ. 1325 முதல் 1448 வரை தற்கால ஆந்திரப் பிரதேசத்தை ஆண்டனர்.காக்கத்தியர் பேரரசில், ரெட்டி இன மக்கள் படைத் தலைவரகளாகவும், குறுநில மன்னர்களாகவும் இருந்தவர்கள். 1323இல் காக்காத்தியர்களின் வீழ்ச்சிக்குப் பின் **புரோலய வேமா ரெட்டி** என்பவர் ரெட்டிப் பேரரசை பொ.ஊ. 1325இல் நிறுவினார். தற்கால பிரகாசம் மாவட்டம், **அத்தங்கி** எனும் ஊரில் தற்காலிகமாக தலைநகரத்தை நிறுவினார். பின்னர் ராஜமுந்திரிக்கு மாற்றினார். ரெட்டிப் பேரரசு உச்சத்தில் இருந்தபோது, வடக்கில் ஒடிசாவின் கட்டக் முதல் தெற்கில் காஞ்சிபுரம் மற்றும் மேற்கில் ஸ்ரீசைலம் வரை விரிவு படுத்தப்பட்டது. ரெட்டிப் பேரரசர்கள் சைவம் மற்றும் வைணவ சமயங்களை ஆதரித்தனர்.  
கிருஷ்ணதேவராயரால், கஜபதி பேரரசு வெற்றி கொள்ளப்பட்ட போது, ரெட்டிப் பேரரசும் வெற்றிக் கொள்ளப்பட்டது.
# தென்னிந்திய வரலாறு

## தக்காண சுல்தானகங்கள் (பொ.ஊ. 1527–1688)

காக்காத்தியர்களையும், போசாளர்களை வென்ற தில்லி சுல்தான் முகமது பின் துக்ளக் பொ.ஊ. 1347ல் தக்காணத்தில், பாமினி சுல்தானகத்தை நிறுவினார். பின்னர் பாமினி சுல்தானகம் பொ.ஊ. 1527ல் பிஜப்பூர் சுல்தானகம், கோல்கொண்டா சுல்தானகம், அகமத்நகர் சுல்தானகம், பீதர் சுல்தானகம், பெரார் என ஐந்து சுல்தானங்களாகப் பிரிந்தது.  
தக்காணத்து சுல்தானகங்களின் ஆட்சிப்பரப்பு, தக்காணத்து மேட்டுநிலப் பகுதியில் கிருஷ்ணா ஆறு மற்றும் விந்திய மலைத்தொடருக்கு இடையில் அமைந்திருந்தன.  
தில்லி சுல்தானகத்தின் வீழ்ச்சிக்குப் பின் பீஜாப்பூர், அகமத்நகர், பெரார் ஆகியன 1490 இலும் பிடார், 1492 இலும், கோல்கொண்டா 1512 இலும் விடுதலை பெற்ற தனி அரசுகளாயின. தக்காண சுல்தான்கள், பொ.ஊ. 1565 இல் விஜயநகரப் பேரரசை தலைக்கோட்டை சமரில் வீழ்த்தினர்.  
1619 இல் பிடார் சுல்தானகம் பீஜாப்பூருடன் இணைக்கப்பட்டது. இந்த சுல்தானகங்களை பின்னர் முகலாயப் பேரரசு கைப்பற்றியது. 1596 இல் பெரார் அகமத்நகரில் இருந்து விடுவிக்கப்பட்டது. அகமத்நகர் 1616–1636 இடைப்பட்ட முற்றாகக் கைப்பற்றப்பட்டது. கொல்கொண்டா மற்றும் பிஜாப்பூர் ஆகியன அவுரங்கசீப்பினால் 1686-7 இல் கைப்பற்றப்பட்டன.
# தென்னிந்திய வரலாறு

## தக்காண சுல்தானகங்கள் (பொ.ஊ. 1527–1688)

### விஜயநகரப் பேரரசு (பொ.ஊ. 1336–1646)

யை தலைநகராகக் கொண்ட விஜயநகரப் பேரரசின் வரைபடம்]]  
, மேல்கோட்டை, மாண்டியா மாவட்டம், கர்நாடகா]]  
தென்னிந்தியாவை ஆண்ட விஜயநகரப் பேரரசு, பொ.ஊ. 1336ல் இந்து சமய குரு வித்யாரண்யர் வழிகாட்டுதலின் பேரில், பேசாளப பேரரசை வீழ்த்தி, முதலாம் ஹரிஹரர் மற்றும் முதலாம் புக்கராயர் ஆகியோரால் நிறுவப்பட்டது.இதன் தலைநகரம் ஹம்பி ஆகும். ஹம்பியில் உள்ள விஜயநகரப் பேரரசின் கோயில்கள், கட்டிடக் கலைக்கு பெயர் பெற்றது.  
விஜயநகரப் பேரரசை சங்கம மரபினர் (1336–1485), சாளுவ மரபினர் (1485–1505) மற்றும் துளுவ மரபினர் (1491–1570), அரவிடு மரபினர் (1542–1646) ஆட்சி செய்தனர்.  
தென்னிந்திய பேரரசுகளில், விஜயநகரப் பேரரசு, வட இந்தியா இசுலாமிய முகலாயர்களின் தாக்குதல்களை முடியறிடித்து, தென்னிந்தியாவிற்கு அரண் ஆக விளங்கியது. முதலாம் புக்கராயரின் மகன் குமார கம்பணன், பொ.ஊ. 1362ல் வட தமிழகத்தை ஆண்ட சம்புவரையர்களை வென்றார். பின்னர் தஞ்சாவூர் பகுதிகளை வென்று, பொ.ஊ. 1378ல் மதுரை சுல்தானியர்களை வென்று, பாண்டிய அரச குலங்களை ஆட்சியில் அமர்த்தினார். இரண்டாம் தேவராயர் (பொ.ஊ. 1426-1446). கேரளத்தையும் இலங்கையையும் விஜயநகரப் பேரரசின் கீழ் கொண்டு வந்தார். இப்பேரரசு பொ.ஊ. 1336 முதல் 1646 முடிய நீடித்ததாயினும், 1565ல் தக்காணத்துச் சுல்தான்களால் ஏற்பட்ட தோல்விக்குப் பின்னர் இப் பேரரசு பெரிதும் வலுவிழந்தது.
# தென்னிந்திய வரலாறு

## தக்காண சுல்தானகங்கள் (பொ.ஊ. 1527–1688)

### நாயக்க இராச்சியங்கள் (பொ.ஊ. 1529–1736)

காலத்திய அகோரேஷ்வரர் கோயில், மண்டபம், சிமோகா மாவட்டம், கர்நாடகா]]  
விஜயநகரப் பேரரசின் மாகாணங்களை நிர்வகிக்க, தலைமைப் படைத்தலைவர்கள் மற்றும் அமைச்சர்களை நாயக்கர்கள் எனும் ஆளுநர்களை நியமித்தனர். 1646ல் விஜயநகரப் பேரரசின் வீழ்ச்சிக்குப் பின்னர், மதுரை, செஞ்சி, தஞ்சாவூர், மாகாண ஆளுநர்கள் தன்னாட்சியுடன் ஆளத்துவங்கினர். மேலும் மைசூர் இராச்சியம் தன்னாட்சியுடன் ஆளத்துவங்கியது. தஞ்சாவூரை ஆண்ட இரகுநாத நாயக்கர் (1600–1645), பொ.ஊ. 1620ல் டச்சு கிழக்கிந்திய கம்பெனியினருக்கு, தரங்கம்பாடியில் கோட்டை கட்டி வணிகம் செய்ய அனுமதி வழங்கினார். தமிழகத்தை ஆண்ட நாயக்க மன்னர்கள் புகழ்பெற்ற கோயில்களை சீரமைத்தனர்.
# தென்னிந்திய வரலாறு

## தக்காண சுல்தானகங்கள் (பொ.ஊ. 1527–1688)

### மராத்தியப் பேரரசு (பொ.ஊ. 1674–1818)

, கர்நாடகா]]
தில்லி முகலாயர் பேரரசை முடிவுகட்டிய மராத்தியப் பேரரசு அல்லது மராத்திய கூட்டமைப்பு தென்னிந்தியப் பகுதிகளை பொ.ஊ. 1674 முதல் 1818 முடிய ஆண்டது.
தஞ்சாவூர் மராத்திய அரசு, பொ.ஊ. 1674 முதல் 1855 முடிய தஞ்சாவூர், திருச்சி பகுதிகளை ஆட்சி செய்தது. 1799ல் கிழக்கிந்தியக் கம்பெனியிடம் வீழ்ந்த தஞ்சாவூர் மராத்திய அரசு, 1855 வரை கிழக்கிந்திய கம்பெனி ஆட்சியாளர்களுக்கு அடங்கிய சுதேச சமஸ்தானமாக விளங்கியது. அவகாசியிலிக் கொள்கையின் படி, வாரிசு அற்ற தஞ்சாவூர் மராத்திய அரசை, 1855ல் பிரித்தானிய இந்தியாவின் சென்னை மாகாணத்துடன் இணைக்கப்பட்டது.
# தென்னிந்திய வரலாறு

## நவீன வரலாறு

### பிரித்தானிய காலனி ஆதிக்க காலம்

17ம் நூற்றாண்டில் நடைபெற்ற ஆங்கிலேய-மராட்டியப் போர்களில், பிரித்தானியர்கள், தென்னிந்தியாவில் பேஷ்வாக்கள் ஆண்ட தற்கால மகாராட்டிரா மாநிலத்தின் பெரும்பகுதிகளைக் கைப்பற்றினர்.  
18ம் நூற்றாண்டின் நடுவில், தென்னிந்தியாவில் தங்கள் ஆட்சிப்பரப்பை மேலும் விரிவாக்க, பிரெஞ்சுக் கிழக்கிந்தியக் கம்பனியினரும், பிரித்தானியக் கிழக்கிந்தியக் கம்பனியினரும், உள்நாட்டு மன்னர்களான மராத்திய பேஷ்வாக்கள், ஐதராபாத் நிசாம், மைசூரின் ஐதர் அலி, ஆற்காடு நவாப் ஆகியோருடன் கூட்டணி வைத்துக் கொண்டு, கர்நாடகப் போர்களிலும், ஆங்கிலேய-மைசூர்ப் போர்களிலும் ஒருவர் மீது ஒருவர் படைபலத்தை காட்டினர்.  
போரின் முடிவில் தென்னிந்தியாவை ஆண்ட உள்ளூர் இராச்சியங்களான ஐதராபாத் இராச்சியம், மைசூர் இராச்சியம், திருவிதாங்கூர், கொச்சி இராச்சியம் மற்றும் புதுக்கோட்டை சமஸ்தானம், பங்கனப்பள்ளி இராச்சியம் மற்றும் குடகு இராச்சியம், பிரித்தானியர்களுக்கு கட்டுப்பட்ட, சுதேச சமஸ்தானங்களாக மாறியது.
# தென்னிந்திய வரலாறு

## நவீன வரலாறு

### பிரித்தானிய தென்னிந்தியா

பிரித்தானிய இந்தியாவின் ஆட்சியில், தென்னிந்தியாவின் சென்னை மாகாணத்தை, பிரித்தானியர்கள் நேரடியாக ஆண்டனர். பிரித்தானியர்கள் கொண்டு வந்த துணைப்படைத் திட்டத்தை ஏற்ற ஐதராபாத் இராச்சியம், மைசூர் அரசு, குடகு இராச்சியம், திருவிதாங்கூர்]], கொச்சி இராச்சியம், புதுக்கோட்டை சமஸ்தானம் போன்ற சுதேச சமஸ்தான அரசுகள், தங்களுக்கென தனி இராணுவம் வைத்துக் கொள்ளாது, ஆங்கிலேயர்களுக்கு அடங்கி, ஆண்டுதோறும் கப்பம் செலுத்தி தன்னாட்சியுடன் ஆண்டனர்.  
ஊட்டி நகரம், சென்னை மாகாணத்தின் கோடைக்கால தலைநகரமாக விளங்கியது. ஊட்டி அருகே உள்ள வெல்லிங்டன் இராணுவப் பயிற்சி நிலையத்தை அமைத்தனர். பிரித்தானிய இந்திய இராணுவத்தின் மெட்ராஸ் ரெஜிமெண்டின் தலைமையகமாக வெல்லிங்டன் தற்போதும் உள்ளது.
சென்னை மாகாணத்தின் நீலகிரி மற்றும் கொடைக்கானல் பகுதிகளில், பிரித்தானியர்கள் முதன்முதலாக தேயிலை மற்றும் காபித் தோட்டங்களை பயிரிட்டனர். மேலும் நறுமணச் செடிகளான ஏலக்காய் தோட்டங்களை போடி மலைப் பகுதிகளில் பயிரிட்டனர். கரும்பு சாகுபடியின் பரப்பளவை விரிவாக்கினர்.
# தென்னிந்திய வரலாறு

## நவீன வரலாறு

### விடுதலைக்குப் பின்னர் தென்னிந்தியா

15 ஆகஸ்டு 1947ல் பிரித்தானிய இந்தியாவிலிருந்து விடுதலைப் பெற்று இந்தியா நாடு உருவானது. தென்னிந்தியாவின் ஐதராபாத் இராச்சியம், மைசூர் இராச்சியம், திருவிதாங்கூர், கொச்சி இராச்சியம், புதுக்கோட்டை சமஸ்தானம் போன்ற சுதேச சமஸ்தான மன்னராட்சிப் பகுதிகள் 1947 முதல் 1950 வரை படிப்படியாக இந்தியாவுடன் இணைக்கப்பட்டது. புதுக்கோட்டை சமஸ்தானம் மற்றும் பங்கனபள்ளி சமஸ்தானங்கள் சென்னை மாகாணத்துடனும், குடகு இராச்சியம் மற்றும் மைசூர் அரசுகள் இணைக்கப்பட்டு மைசூர் மாகாணமாகவும்; திருவிதாங்கூர் மற்றும் கொச்சி இராச்சியங்கள் இணைக்கப்பட்டு திருவிதாங்கூர் - கொச்சி மாகாணமாகவும்; ஐதராபாத் இராச்சியம், ஐதராபாத் மாகாணம் எனவும் எனப் பெயரிடப்பட்டது.  
1956ல் இந்திய அரசு இயற்றிய மொழிவாரி மாநில மறுசீரமைப்புச் சட்டத்தின் படி, தென்னிந்தியாவில் தெலுங்கு மொழி பேசும் பகுதிகளை ஆந்திரப் பிரதேசம் எனும் புது மாநிலத்துடன் இணைத்தனர். கன்னட மொழி பேசும் பகுதிகள் மைசூர் மாநிலத்துடன் இணைத்தனர். மலையாளம் பேசும் பகுதிகள் கேரளா எனும் புதிய மாநிலத்துடன் இணைத்தனர்.  
1968ல் சென்னை மாகாணத்தின் பெயரை தமிழ்நாடு எனப் பெயர் மாற்றப்பட்டது. 1972ல் மைசூர் மாநிலத்தின் பெயரை கர்நாடகா எனப் பெயரிடப்பட்டது.  
1961ல் போர்த்துகேய இந்தியாவின் பகுதியான கோவா இந்தியாவின்
ஒன்றியப் பகுதியானது. பின்னர் 1987ல் கோவா தனி மாநிலமாக உயர்ந்தது. 1950ல் பிரெஞ்சு இந்தியாவின் பகுதியான புதுச்சேரி, இந்தியாவின் ஒன்றியப் பகுதியானது.  
ஆந்திரப் பிரதேசத்தின் பழைய ஐதராபாத் இராச்சியத்தின் பகுதிகளைக் கொண்டு 2014ல் தெலங்கானா மாநிலம் உருவானது.
# தென்னிந்திய வரலாறு

## இதனையும் காண்க

- தமிழக வரலாறு
- ஆந்திரப் பிரதேச வரலாறு
- தெலுங்கானா வரலாறு
- கர்நாடக வரலாறு
- கேரள வரலாறு
- புதுச்சேரி வரலாறு
- கோவா வரலாறு
# பொட்டாசியம் அசிட்டேட்டு

**பொட்டாசியம் அசிட்டேட்டு** (*Potassium acetate*, KCH<sub>3</sub>COO) அசிட்டிக் காடியின் பொட்டாசியம் உப்பு ஆகும்.
# பொட்டாசியம் அசிட்டேட்டு

## தயாரிப்பு

பொட்டாசியத்தைக் கொண்டுள்ள காரமான பொட்டாசியம் ஐதராக்சைடு அல்லது பொட்டாசியம் கார்பனேட்டை அசிட்டிக் அமிலத்துடன் வினைப்படுத்துவதன் மூலம் தயாரிக்கப்படுகிறது:  
: CH<sub>3</sub>COOH + KOH → CH<sub>3</sub>COOK + H<sub>2</sub>O  
இந்த வகை வினையானது, அமில-கார வினை வகையானதாகவும் அறியப்படுகிறது.  
ஒன்றரைஐதரேட்டானது நீர்க்கரைசலில் (CH<sub>3</sub>COOK·1½H<sub>2</sub>O) 41.3&nbsp;°செல்சியசில் பாதியளவு ஐதரேட்டை உருவாக்கத் தொடங்குகிறது.
# பொட்டாசியம் அசிட்டேட்டு

## பயன்பாடுகள்

### பனிநீக்கம்

பொட்டாசியம் அசிட்டேட்டானது பனி உருவாதலைத் தடுக்கும் காரணியாகவும் அதை நீக்கப் பயன்படும் காரணியாகவும் பயன்படுகிறது.கால்சியம் குளோரைடு அல்லது மக்னீசியம் குளோரைடு போன்ற பனிநீக்கியாகப் பயன்படும் குளோரைடு உப்புகளுக்கான பதிலியாகப் பயன்படுகிறது. இது மண்ணின்மீது மிகவும் தீவிரமற்றும், மென்மையாகவும் செயல்படுகிறது. இதன் காரணமாகவும், குறைவானஅரிக்கும் தன்மையுடைய பொருளாகவும்இருப்பதால் விமான நிலைய ஓடுபாதைகளில் இது பயன்படுத்தப்படுகிறது. இருப்பினும், இது மிகுந்த செலவினத்தை ஏற்படுத்தும் பொருளாகவும் இருக்கிறது.
# பொட்டாசியம் அசிட்டேட்டு

## பயன்பாடுகள்

### தீ அணைப்பான்

பொட்டாசியம் அசிட்டேட்டு எரியும் எண்ணெய் வகைகளின் மீது ஒரு ஓடு போன்ற அமைக்க இயலும் தன்மையின் காரணமாகவும் மற்றும் குளிர்விக்கும் பொருளாகவும் இருக்கும் காரணத்தால் 'கே' வகை தீயணைப்பான்களில் ஒரு முக்கிய தீயணைப்புப் பொருளாகப் பயன்படுகிறது.
# பொட்டாசியம் அசிட்டேட்டு

## பயன்பாடுகள்

### உணவு சேர்க்கைப் பொருள்

பொட்டாசியம் அசிட்டேட்டானது உணவுப்பொருட்களுடன் சேர்க்கப்படும் ஒரு சேர்க்கைப் பொருளாகவும், உணவு பதப்படுத்தியாகவும் மற்றும் அமிலத்தன்மையை ஒழுங்குபடுத்தும் பொருளாகவும் பயன்படுகிறது. ஐரோப்பிய ஒன்றியத்தில், இது E எண் E261 என குறிக்கப்படுகிறது; இச்சேர்மமானது அமெரிக்க ஐக்கிய நாடுகளிலும் ஆஸ்திரேலியா மற்றும் நியூசிலாந்து ஆகிய நாடுகளிலும் அங்கீகரிக்கப்பட்ட உணவு சேர்க்கைப் பொருளாகும். பொட்டாசியம் ஐதரசன் டைஅசிட்டேட்டு (CAS #) KH(OOCCH<sub>3</sub>)<sub>2</sub> என்ற மூலக்கூறு வாய்ப்பாடுடைய சேர்மமும் இதே E எண் உடைய தொடர்புடைய உணவு சேர்க்கைப் பொருளாகும்.
# வாகுபி காசுரி

**வாகுபி காசுரி** (*Wahbi Khazri*, ; பிறப்பு 8 பெப்ரவரி 1991) துனீசியத் தொழில்முறை கால்பந்தாட்ட வீரர். இவர் லீக் 1 கழகமான ரென்னசிற்கு சுந்தர்லாந்து கழகத்திடமிருந்து கடனாகத் தரப்பட்டுள்ளார். பன்னாட்டுப் போட்டிகளில் துனீசியத் தேசிய காற்பந்து அணிக்காக ஆடுகிறார். இவ்வணிகளில் தாக்கும் நடுக்கள வீரராகவும் பக்கவாட்டு வீரராகவும் விளையாடுகின்றார்.  
இவர் தமது காற்பந்தாட்ட வாழ்நாளை பாஸ்தியா கழகத்தில் தொடங்கினார். 183 ஆட்டங்களில் 34 கோல்கள் அடித்து தேசிய வாகையர் போட்டியிலும் லீக் 2 போட்டிகளிலும் தொடர்ந்து இரு பருவங்களில் வெற்றியை ஈட்டித் தந்தார். போர்தொவில் 18 மாதங்களைக் கழித்த காசுரி சனவரி 2016இல் சுநர்லாந்து கழகத்தில் இணைந்தார். 2017-18ஆம் பருவத்தில் ரென்னசு கழகத்திற்கு கடனாகத் தரப்பட்டுள்ளார்.  
காசுரி துனீசிய 20 கீழோர் அணியிலும் 21 கீழோர் அணியிலும் ஆடியுள்ளார். மூத்தோர் போட்டிகளில் 2013இலிருந்து பங்கேற்கிறார். துனீசியாவிற்காக ஆபிரிக்கா நாடுகள் கோப்பையில் மூன்று முறையும் 2018 உலகக்கோப்பை காற்பந்து போட்டியிலும் பங்கேற்றுள்ளார்.
# யெரி மினா

**யெரி பெர்னான்டோ மினா கொன்சாலேசு** (*Yerry Fernando Mina González*, ; பிறப்பு 23 செப்டம்பர் 1994) கொலம்பிய தொழில்முறை கால்பந்து விளையாட்டு வீரர். இவர் எசுப்பானிய பார்சிலோனா கழக அணியிலும் கொலம்பியா தேசிய காற்பந்து அணியிலும் நடுவ-பிற்களத்தில் தடுப்பாட்ட வீரராக விளங்குகின்றார்.
# ஏ. எக்ஸ். எல்

**ஏ.எக்ஸ்.எல்.** (*** A.X.L.*** ) என்பது 2018ஆம்ஆண்டய அமெரிக்க அறிவியல்-புனைகதைத் திரைப்படமாகும். இதைஆலிவர்டேலி எழுதி, இயக்கியுள்ளார்.படத்தில் அலெக்ஸ் நியுஸ்டேடர், பெக்கி ஜி, தாமஸ் ஜேன், அலெக்ஸ் மெனிக்கோல், டொமினிக் ரெயின்ஸ் உள்ளிட்டோர் நடித்துள்ளனர். இது 2018ஆகத்து 24அன்றுகுளோபல் ரோட் என்டர்டெயின்மென்ட் மூலம் அமெரிக்காவில் வெளியிடப்பட உள்ளது.
# ஏ. எக்ஸ். எல்

## கதைச்சுருக்கம்

அமெரிக்க இராணுவ வீரர்களுக்கு போர்க் களத்தில் உதவும் வகையில் செயற்கை நுண்ணறிவு கொண்ட இயந்திர நாய் ஒன்று இரகசியமாக வடிவமைக்கப்படுகிறது. நன்றியும் வீரமும் கொண்ட வேட்டை நாய்களுக்கு உள்ள குணங்களோடும், செயற்கை நுண்ணறிவுடனும் வடிவமைக்கப்பட்ட ஏ.எக்ஸ்.எல் எனும் பெயரிடப்பட்ட இயந்திர நாய், ஏதோ ஒரு காரணத்தால் பழுதான எந்திரக் கழிவுகளுடன் வெளியேறுகிறது. இந்திலையில் மைல்ஸ் என்ற இளைஞனால் அது மீட்கப்படுகிறது. அது உருவில் எந்திரனாக இருந்தபோதும் நாயிக்குரிய விசுவாசம் மாறாதது மைல்ஸின் விவரங்களைப் பதிவுசெய்துகொண்டு அவனையே தனது எஜமானனாக ஏற்றுக் கொள்கிறது. இதற்கிடையே அதை உருவாக்கிய ஆராய்ச்சியாளர்கள் சிலர் அதைத் தொலைவிலிருந்தபடியே கட்டுப்படுத்த முயன்றும், தீய பரிசோதனைகளிலும் ஈடுபடுகின்றனர். இவற்றுக்கு எதிராக இயந்திர நாயான ஏ.எக்ஸ்.எல். மற்றும் அது தன் எஜமானனாக ஏற்றுக்கொண்ட மைல்ஸ் மற்றும் அவனுடைய தோழி ஆகியோர் ஈடுபடும் சாகசங்களே இத்திரைப்படம்.
# ஏ. எக்ஸ். எல்

## நடிகர்கள்

- அலெக்ஸ் நியுஸ்டேடர்- மைல்ஸ் ஹில்
- பெக்கி ஜி - சாரா ரெய்ஸ்
- அலெக்ஸ் மெனிக்கோல் - சாம் ஃபோண்டெயின்
- டொமினிக் ரெயின்ஸ்- ஆண்ட்ரிக்
- தாமஸ் ஜேன்-சக் ஹில்
- லூ டெய்லர் புக்கி- ராண்டால்
- பாட்ரிசியா டி லியோன்- ஜோனானா ரேஸ்
# ஏ. எக்ஸ். எல்

## தயாரிப்பு

*ஏ.எக்ஸ்.எல். *படமானதுபுரூப்ஆப்கான்சப்ட்என்றதனது குறும்படத்தைஅடிப்படையாகக்கொண்டே, ஆலிவர் டேலி எழுதி, இயக்கியபடமாகும்.அந்தக் குறும் படமானது, 2014 இல் 190பேரின்நிதியுதவியுடன்எடுக்கப்பட்டது. அக்குறும்படம் மனித குலத்திற்கும் தொழில்நுட்பத்திற்கும் இடையிலான எல்லைகள் மங்கலாக்குவது பற்றிய ஒரு படம் ஆகும்.  
இயக்குநரும்எழுத்தாளருமான ஆலிவர் டேலி தனது குறும்படத்தைமுழுநீளத்திரைப்படமாகஆக்குவதற்கானபணிகளைத்துவக்கினார்.அப்போதுஇத்திரைப்படதிட்டத்தில்தயாரிப்பாளராக*டேவிட் எஸ். கோயர்*, *கெவின் துரனுடன்* இணைந்து அவரது பாண்டம்ஃபோர்பேனர்தயாரிப்புநிறுவனத்தின்வழியாக தயாரிப்பாளராக இணைந்தார். பாண்டம் ஃபோர் பேனர் தயாரிப்பு நிறுவனத்துடன் லாக்ஷோர் எண்டர்டெயின்மெண்ட்இணைந்து, 2016 ஆம் ஆண்டுமுதன்மைப்படப்பிடிப்பைத்துவக்கியது.லாக்ஷோர் எண்டர்டெயின்மெண்ட்டுடன் குளோபல் ரோட் எண்டர்டெயின்மெண்ட் (முன்னர் ஓபன் ரோட்) சேர்ந்து இத்திரைப்பட திட்டத்தில் இணைதயாரிப்பிலும்,இணை நிதிமுதலீட்டிலும்ஈடுபட்டது.  
2016ஆகத்தில்பாப் நட்சத்திரமான பெக்கி ஜி டுவிட்டர் மூலமாக நடிகர்*சேர*வுடன் சேர்ந்துநடிப்பதாக அறிவித்தார். நடிகர் அலெக்ஸ் மெக்னிகோல் 2016அக்டோபரில்இத்திரைப்படத்தில் அலெக்ஸ் நெஸ்டாடெடருடன் இணைந்தார்.
# ஆப்பிரிக்கப் பொன்னிறப் பூனை

**ஆப்பிரிக்கப் பொன்னிறப் பூனை** (*African golden cat*, *Caracal aurata*) என்பது ஆப்பிரிக்கக் கண்டத்தின் நடுப்பகுதியிலும் மேற்குப் பகுதியிலும் உள்ள மழைக்காடுகளில் மட்டுமே காணப்படும் ஒரு காட்டுப்பூனை ஆகும். காடழிப்பினாலும் உணவிற்காக வேட்டையாடப்படுவதாலும் இவை பாதிக்கப்பட்டுள்ளன. சிவப்புப் பட்டியலில் இது அழிவாய்ப்பு இனமாக அடையாளப்படுத்தப்பட்டுள்ளது.  
உயிரியல் வகையில் கறகால் பூனை, சேர்வாள் பூனை ஆகியவற்றிற்கு நெருங்கியது. இதன் உடல் நீளம் 61 முதல் 101 செ.மீ வரை இருக்கும் வால் 16 - 46 செ.மீ வரையும் இருக்கும்.
# ஆப்பிரிக்கப் பொன்னிறப் பூனை

## பண்புகள்

ஆப்பிரிக்கப் பொன்னிறப்பூனை வீட்டுப் பூனையைப் போல் ஏறத்தாழ இருமடங்கு இருக்கும். வட்ட வடிவமான தலையானது உடலளவைக் கருதும் போது சிறியதாக உள்ளது. கால்கள் நீளமாகவும் வால் சற்று சிறுத்தும் இருக்கும். இது 5.5 கி.கி முதல் 16 கிலோ எடை வரை இருக்கும். மேலும் கடுவன்கள் பெண் பூனைகளை விடப் பெரியன.
# ஆப்பிரிக்கப் பொன்னிறப் பூனை

## வாழிடம்

இப்பூனைகள் பொதுவாக கடல் மட்டத்தில் இருந்து 3000 மீட்டர் உயரத்திலுள்ள வெப்ப வலயக் காடுகளில் வாழ்கின்றன. மேலும் இவை அடரந்த ஈரப்பதமுள்ள கீழே அடர்ந்த தாவரங்கள் உள்ள இடங்களையே விரும்புகின்றன. இப்பூனைகள் மேற்கில் செனகல் நாட்டிலிருந்து கிழக்கே கென்யா வரையிலும் வடக்கே நடு ஆப்பிரிக்கக் குடியரசு நாட்டில் இருந்து தெற்கில் வட அங்கோலா வரையிலும் காணப்படுகின்றன.
# சபிவாக்கா

**சபிவாக்கா** (*Zabivaka*; , "கோல் அடிப்பவர்") என்பது 2018 உலகக்கோப்பை காற்பந்து போட்டியின் உத்தியோகபூர்வ நற்றாளி ஆகும். இந்த நற்றாளி 21 ஒக்டோபர் 2016 அன்று வெளிப்படுத்தப்பட்டது. இது ஒரு மாந்தவுருவக ஐரோவாசியா ஓநாயை (*Canis lupus lupus*) பிரதிபலிக்கிறது. இது பழுப்பும் வெள்ளையும் கொண்ட உரோமத்துடன், "RUSSIA 2018" என்ற எழுத்துக்கள் கொண்ட மேற்சட்டை அணிந்தவாறு, செம்மஞ்சள் காப்புக் கண்ணாடி அணிந்து காணப்படும். வடிவமைப்பாளர்களின் கருத்துப்படி, பனிச்சறுக்கில் பயன்படுத்தப்படும் காப்புக் கண்ணாடி அல்ல, மாறாக அது மிதிவண்டி ஒட்டம் போன்றவற்றில் பயன்படுத்தப்படும் காப்புக் கண்ணாடி ஆகும். மேலும், அத பற்றிக் குறிப்பிடுகையில், "சபிவாக்கா களத்தில் மிகவும் வேகமாக இருப்பதால் அவனுக்கு கண் பாதுகாப்புத் தேவை". மேற்சட்டையிலும் காற்சட்டையிலும் உள்ள வெள்ளை, நீல, சிவப்பு நிறங்கள் உருசிய அணியின் தேசிய நிறங்கள் ஆகும்.
# வாய்வழி ஏதுமில்லை

**வாய்வழி ஏதுமில்லை** (*Nothing by mouth*) என்ற மருத்துவ ஆணை உணவையும் நீர்மங்களையும் கொடுப்பதைத் தடுக்கிறது. இது மருத்துவர்களால் பரவலாக **nil per os** (**npo** or **NPO**), என்ற இலத்தீன் சொற்றொடரால் குறிப்பிடப்படுகின்றது. இந்த இலத்தீன சொற்றொடரின் பொருள், "வாய் வழியாக எதுவும் கொடுக்க வேண்டாம்" என்பதாகும். இதன் வேறுபாடுகளாக **nil by mouth** (**NBM**), **nihil**/**non**/**nulla per os**, அல்லது **முழுமையான குடல் ஓய்வு** எனக் குறிப்பிடப்படுகின்றது. நீர்மங்கள் மட்டுமேயான உணவும் சில நேரங்களில் குடல் ஓய்வு எனக் குறிக்கப்படுகின்றது.
# வாய்வழி ஏதுமில்லை

## பயன்பாடு

*வாய்வழி ஏதுமில்லை* வழிமுறைக்கான பொதுவான காரணங்கள்:
- நுரையீரல் அழற்சியுள்ளோருக்கு, வழமையாக பொது மயக்க மருந்து அறுவை சிகிச்சைக்கு முன் - நுரையீரலுக்குள் துகள்கள் மற்றும் திரவங்களின் செல்கையைத் தடுக்கும் நோயாளிகளுக்கு பொதுவான மயக்கம்குறைவு ஏற்படும்;
- பலவீனமான நீரிழிவு தசைகள் நோயாளிகளுக்கு;
- இரையக குடலிய குருதிப்போக்கு;
- இரையக குடலிய தடுப்பு;
- இரைப்பை அமில எதுக்களிப்பு வாய்ப்புள்ளோருக்கு  
நோயாளிகள் பொது மயக்க மருந்து அறுவை சிகிச்சைக்கு முன் *வாய்வழி ஏதுமில்லை* ஆணையிடப்படுகையில், நோயாளிகள் வழக்கமாக ஒரு சிறிய அளவிலான நீர் தங்கள் வழக்கமான மருந்துகளுடன் சேர்த்து உண்ண அனுமதிக்கப்படுகின்றனர். இந்த வழியில், ஒரு நோயாளி தற்செயலாக உணவு அல்லது திரவங்களை உட்கொண்டால், அறுவைசிகிச்சை வழக்கமாக ஒரு சில மணி நேரம் இரத்து செய்யப்படுகிறது அல்லது தாமதமாகிறது.  
மதுப்பழக்கம் உள்ளோருக்கு அளவு கூடுதலால் வாந்தி வருகின்ற அல்லது தீவிர குருதிப்போக்கு சூழலில் இவ்வாணை கொடுக்கப்படுவதும் வழமையான சிகிச்சை முறையாகும்.
# வாய்வழி ஏதுமில்லை

## விரத கால அளவு

உண்ணாமை கால அளவு, கடைசியாக உண்ட உணவு எடுத்த நேரத்தையும் செரிமானத்தையும் சார்ந்ததாகும்.
- திடமான பகுதி இல்லாமல் திரவங்கள் (தேநீர், சாறு, தண்ணீர் ...): 2 மணி நேரம்
- லைட் சிற்றுண்டி (ரொட்டி, பழம், பால்): 6 மணி
- வழக்கமான மருத்துவமனை உணவுகள் (தானியங்கள், பருப்புகள் மற்றும் காய்கறிகள் ...): 8 மணி நேரம்  
எனினும், செரிமானம் உணவிலுள்ள நார்ச்சத்து, நோயாளியின் நொதிகளின் உற்பத்தி ஆகியவற்றைப் பொறுத்தது. நீர்மங்களைத் தவிர்க்கும் ஆணைக்காலம் பொதுவாக எட்டுமணி நேரத்திற்கு கூடாதிருக்க பரிந்துரைக்கப்படுகின்றது. சிரைவழி ஊசியேற்ற நீர்மங்கள் பெறுவோருக்கு, குறிப்பாக நீரிழிவு நோயற்றோருக்கு, இது பல நாட்கள் கூட நீடிக்கலாம். எனினும் 12 மணி நேரத்திற்கு மேலான
*வாய்வழி ஏதுமில்லை* ஆணை நோயாளிகளுக்குச் சிக்கல்களை ஏற்படுத்தலாம்.  
அமெரிக்க மயக்கமருந்தியல் வாரியம் ஓர் மருத்துவ செயல்முறைக்கு குறைந்தது 8 மணிநேரம் முன்பாக நோயாளிகளுக்கு *வாய்வழி ஏதுமில்லை* ஆணையை பரிந்துரைக்கிறது; 2 மணிகள் முன்பாக எவ்வித நீர்மமும் தடை செய்யவும் பரிந்துரைத்துள்ளது.  
நீண்ட நாட்களுக்கு உணவும் நீரும் தடுக்கப்பட வேண்டுமெனில் நோயாளிகளுக்கு குருதிக்குழாய் வழி ஊட்டம் (TPN) தரப்படவேண்டும்.